CELEX: 62015FN0020
Language: hr
Date: 2015-02-03 00:00:00
Title: Predmet F-20/15: Tužba podnesena 3. veljače 2015. – ZZ protiv Komisije

20.4.2015   
            
            
               HR
            
            
               Službeni list Europske unije
            
            
               C 127/41
            
         Tužba podnesena 3. veljače 2015. – ZZ protiv Komisije
   (Predmet F-20/15)
   (2015/C 127/57)
   Jezik postupka: francuski
   
      Stranke
   
   
      Tužitelj: ZZ (zastupnik: M. Velardo, odvjetnik)
   
      Tuženik: Europska komisija
   
      Predmet i opis spora
   
   Poništenje odluke o neuvrštavanju tužitelja na popis dužnosnika predloženih za promaknuće u razred AD 13 u okviru postupka promaknuća u 2014.
   
      Tužitelj od Službeničkog suda zahtijeva da:
   
   
               —
            
            
               utvrdi nezakonitost Odluke Komisije od 16. prosinca 2013. o općim provedbenim odredbama članka 45. i s njom povezane komunikacije Komisiji od 18. prosinca 2013. kojom su izmijenjena pravila koja se odnose na sastav kabineta članova Komisije i na glasnogovornike;
            
         
               —
            
            
               poništi naknadnu odluku tijela za imenovanje o neuvrštavanju tužitelja na popis dužnosnika predloženih za promaknuće u razrede AD 13, dostavljenu 24. lipnja 2014., u okviru godišnjeg postupka promaknuća u 2014., kako je predviđeno u članku 45. Pravilnika o osoblju, zbog toga što se u toj odluci ne smatra da je tužitelj izvršavao posebne dužnosti na temelju kojih bi ga se razvrstalo na radno mjesto vrste „načelnika odjela ili jednakovrijedno mjesto” ili „savjetnika ili jednakovrijedno mjesto” na način da se to razvrstavanje izjednači s razvrstavanjem službenika upućenih u kabinete u skladu s komunikacijom Komisiji od 18. prosinca 2013.;
            
         
               —
            
            
               naloži Komisiji snošenje troškova.